2017. gada 14. martā Noteikumi Nr. 138

Rīgā (prot. Nr. 12  17. §)

**Grozījumi Ministru kabineta 2008. gada 5. februāra noteikumos Nr. 80 "Personas datu aizsardzības speciālista apmācību kārtība"**

Izdoti saskaņā ar

Fizisko personu datu aizsardzības likuma 21.1 panta otro daļu

Izdarīt Ministru kabineta 2008. gada 5. februāra noteikumos Nr. 80 "Personas datu aizsardzības speciālista apmācību kārtība" (Latvijas Vēstnesis, 2008, 22. nr.; 2013, 247. nr.) šādus grozījumus:

1. Izteikt 16.1. apakšpunktu šādā redakcijā:

"16.1. dokumentu, kas apliecina iegūtu augstāko izglītību tiesību zinātņu, informācijas tehnoloģiju vai līdzīgā jomā;".

2. Izteikt 20. punktu šādā redakcijā:

"20. Lai novērtētu pārbaudījumā pretendentu zināšanas, inspekcijas direktors ar rīkojumu apstiprina vērtēšanas komisiju. Komisijas sastāvā ir vismaz trīs locekļi. Par komisijas locekļiem var būt personas, kurām ir augstākā izglītība tiesību zinātņu, informācijas tehnoloģiju vai līdzīgā jomā, kā arī zināšanas un praktiskā pieredze personas datu aizsardzībā."

Ministru prezidenta vietā –

zemkopības ministrs Jānis Dūklavs

Tieslietu ministrs Dzintars Rasnačs